RÉXIME DE DEDICACIÓNS DOS CONCELLEIROS
ADMINISTRACIÓN LOCAL — Municipal — Vigo (Outros documentos, notificacións e informacións públicas, 20/07/2015)

Esta Alcaldía con data 6 de xullo de 2015, dictou a seguinte Resolución: O Pleno do Concello, na súa sesión de data 29.06.2015, ó amparo do sinalado no artigo 75.2 da Lei 7/1985, de 2 de abril, Reguladora das Bases de Réxime Local (LBRL), acordou as retribucións dos cargos con dedicación exclusiva e parcial así como o réxime de dedicación destes últimos. O art.75.5 da LBRL sinala que corresponde ó Presidente da Corporación determinar os concelleiros/as que realizarán as súas funcións nas dedicacións mencionadas. Téndose comunicado a esta Alcaldía, polo grupo municipal Socialista, polo grupo municipal do Partido Popular e polo grupo municipal Marea de Vigo as adicacións que lle corresponden, resolvo: Primeiro: Sen prexuízo da miña Resolución da data 3.07.2015, exercerán as súas funcións en réxime de dedicación exclusiva os seguintes membros da Corporación: Segundo: Exercerán as súas funcións en réxime de dedicación parcial cunha dedicación de vinte e seis horas os seguintes membros da Corporación. Terceiro: As retribucións especificadas para cada cargo así como os trienios que no seu caso correspondan por prestación de servizos noutras Administracións Públicas no caso dos cargos con dedicacións exclusiva, aboaranse en catorce pagas agás as dos Concelleiros/as con dedicación parcial que se aboarán en doce. Os importes das retribucións revisaranse anualmente na mesma proporción que as do persoal ó servizo do Concello. Cuarto: As retribucións sinaladas terán efectos retroactivos á data de 13.06.2015, data de constitución da corporación. Quinto: As retribucións por dedicación exclusiva implicarán a súa incompatibilidade con outras con cargo ós orzamentos das Administracións Públicas e dos entes, órganos ou empresas deles dependentes, así como o desenvolvemento doutras actividades, todo iso nos termos da Lei 53/1984, de 26 de decembro, de Incompatibilidades do Persoal ó Servizo das Administracións Públicas. Sexto: Os Concelleiros/as que desenvolvan as súas funcións en réxime de dedicación exclusiva ou parcial non percibirán indemnizacións por asistencia ás sesións de órganos colexiados da Corporación nin dos Organismos Autónomos Municipais. Sétimo: Dar de alta no Réxime Xeral da Seguridade Social aos corporativos mencionados asumindo a Corporación o pago das cotas empresariais que corresponda. Oitavo: Notificar a presente Resolución a tódolos interesados/as advertindo que os que desempeñen o cargo en réxime de dedicación exclusiva deberán, no prazo dos tres días seguintes á notificación, dirixir escrito a esta Alcaldía a través da Secretaría Xeral do Pleno no que se manifeste a aceptación ou non aceptación da dedicación, escritos dos que deberá darse conta ó Pleno na seguinte sesión que este órgano realice. Noveno: Notificar a presente Resolución á Unidade de Persoal deste Concello, á Tesourería Municipal e á Intervención Xeral. Décimo: Publicar a presente Resolución no Boletín Oficial da Provincia (BOP) e no taboleiro de editos do Concello e na súa páxina web. Vigo, 6 de xullo de 2015.—O alcalde de Vigo, Abel Caballero Álvarez.